**IZVJEŠTAJ O SPROVEDENOJ JAVNOJ RASPRAVI O**

**NACRTU STRATEGIJE RAZVOJA VISOKOG OBRAZOVANJA U CRNOJ GORI za period 2022-2026 s Akcionim planom**

**Vrijeme trajanja javne rasprave**: 20 dana (10.12.2021.- 30.12.2021.godine)

**Način sprovođenja javne rasprave**: Dostavljanje komentara, primjedbi, predloga i sugestija u pisanom ili elektronskom obliku.

**Ovlašćeni predstavnici Ministarstva koji su učestvovali u javnoj raspravi**:

* Milica Kadović, državna sekretrka
* Neda Ojdanić, direktorica Direktorata za tercijarno obreazovanje
* Dejan Dašić, direktor Direktorazta za normativno-pravne i opšte poslove

**Podaci o broju i strukturi učesnika u javnoj raspravi**: U periodu javne rasprave pristigli su komentari, primjedbe, predlozi i sugestije u elektronskom obliku od stane 8 predstavnika klučnih partnera, zaintersovanih strana i predstavnika članova radne grupe koja je učestvovala u izradi Nacrta.

**Rezime dostavljenih komentara, primjedbi, predloga i sugestija sa navedenim razlozima njihovog prihvatanja, odnosno neprihvatanja:**

**Na Nacrt Strategije razvoja visokog obrazovanja u Crnoj Gori za period 2022-2026 s Akcionim planom pristiglu se sledeći komentari i sugestije:**

1. **Fakultet za poslovnu ekonomiju i pravo, Bar :**

**Komentar**:

Komentar je dat u formi osvrta na pozitivne i negativne aspekte Nacrta. Jedan od negativnih je i nepostojanje preciznijih podataka o broju promovisanih novih doktora nauka i broj novih nastavnika proizvedenih u zvanje docent: „Kao jedan od ciljeva iskazali ste i potrebu unapređenja kvaliteta visokog obrazovanja i stvaranje konkuretnog kadra. S tim u vezi, u Stategiji nedostaju informacije koliko je novih doktora nauka promovisano i koliko je novih nastavnika birano u zvanje docenta. Imamo na umu i same kriterijume za izbor u zvanje za čiju reviziju je zainteresovana i šira naučna zajednica i smatramo da bi kvalitetna anketa u vezi ovog problema bila i više nego poželjna. Poznato je da postoji ozbiljan problem koji se tiče mentorstava na master i doktorskim studijama usled bez potrebe komplikovanog i nesvrsishodnog propisanog normativa koji u mnogome ograničava izbor mentora studentima, kojima eminentni stručnjaci iz svoje oblasti ne mogu biti mentori i prenijeti im svoja znanja.“

„Vaša želja da se digitalne tehnologije iskoriste za dobrobit studenata je nesporna i za to imate našu podršku. Međutim, u ovom dijelu imamo mimoilaženje sa nacrtom novog Zakona o visokom obrazovanju u kojem je online nastava moguća samo u doba pandemije, elementarnih nepogoda, ratova i sl.“

„U odnosu na ponuđeni tekst Strategije ističem da redosled postupaka utvrđivanja Strategije i Zakona o visokom obrazovanju nije usaglašen. Naime, prethodno je trebalo da se donese Strategija o visokom obrazovanju pa tek onda Zakon o visokom obrazovanju.“

**Odgovor:** Predlog je skoro u potpunosti prihvaćen.

Negativni aspekti koje je predlagač dao će se umanjiti realizacijom Akcionih planova u narednom periodu.

U novom Zakonu o visokom obrazovanju je napravljena razlika u online nastavi i studiranju na daljinu. Treba naglasiti da je u svim nivoima obrazovanja mogućnost korišćenja raznih online platformi kao pomoć u učenju više nego dobrodošla.

Neke od sugestija se jednostavno nisu mogle prihvatiti jer je Strategija i donešena prije Zakona, a datumi usvajanja nisu zavisili od MPNKS.

1. **Privredna komora Crne Gore**

**Komentar 1:**

U uvodnom dijelu predlog Privredne komore je da se kod nabrajanja strateških ciljeva

- garantovati profesionalno izvršavanje zadataka u nadležnom ministarstvu[[1]](#footnote-1), savjetima[[2]](#footnote-2) i Agencijama[[3]](#footnote-3) koji su u funkciji ostvarivanja strateških ciljeva.” doda : “Nastaviti usklađivanje visokog obrazovanja sa potrebama tržišta rada”

**Odgovor:** Komentar je usvojen

Usled promjene koju je Strategija prošla nakon usvajanja mišljenja koja su pristigla tokom Javne raspave komentar PK je prihvaćen i nalazi se u dijelu 2 Misija i glasi:

**„-** *Usklađene obrazovne politike* s potrebama tržišta rada i niske stope nezaposlenostinakon završetka studija. „

**Komentar 2:** U 2.1 Postignuti rezultati**: “**Strategija razvoja visokog obrazovanja u Crnoj Gori (2016-2020)[[4]](#footnote-4) postavila je sljedeće ciljeve:

» Unapređenje kvaliteta visokog obrazovanja i stvaranje konkurentnog kadra.

» Usklađivanje obrazovanja sa potrebama tržišta rada.

» Unapređenje naučnoistraživačkog rada i povećan nivo učešća u EU projektima.

» Internacionalizacija visokog obrazovanja.

» Cjeloživotno obrazovanje.

» Uspostavljanje održivog modela finansiranja.” komentar na stavku 2 je : ” Nema u ciljevima Nacrta Zakona o visokom”

**Odgovor:** Predlog se tiče Zakona o visokom obrazovanju, a ne Strategije.

**Komentar 3**: U2.2 Izazovi i preporuke za unapređenje visokog obrazovanja:

“Izazovi i preporuke za budući razvoj u oblasti visokog obrazovanja obuhvataju sljedeće:

» Formulisati i sprovesti jasne strategije za upravljanje ustanovama visokog obrazovanja, kako bi se postigla odgovarajuća ravnoteža između centralizovanog i decentralizovanog upravljanja.

» Unaprijediti model praktične nastave, kako bi se svim studentima obezbijedila adekvatna praktična nastava i priprema za tržište rada.

» Redefinisati i usvojiti kriterijume i uslove za upis na ustanove visokog obrazovanja.

» Sprovesti analizu ishoda učenja i redefinisati ih ukoliko se pokaže opravdanim, kako bi u najboljoj mjeri odgovarali globalnim trendovima na tržištu rada.

» Unaprijediti kvalitet u visokom obrazovanju u podučavanju, učenju i profesionalnom usavršavanju koristeći evropsku dobru praksu i savremene tehnologije.

» Uskladiti sistem obezbjeđenja kvaliteta visokog obrazovanja sa evropskim standardima i smjernicama.

» Razvijati programe cjeloživotnog učenja, uz praćenje i kontrolu kvaliteta programa, uključujiući i obezbjeđenje uslova za priznavanja neformalnog i informalnog učenja.

» Unaprijediti oblast studentskog standarda.

» Afirmisati internacionalizaciju i usklađivanje sa EU preporukama i smjernicama koji su usvojeni primjenom Bolonjske deklaracije, kao i drugih deklaracija čiji je Crna Gora potpisnik.

» Uskladiti obrazovne politike s potrebama tržišta rada i time osigurati nisku stopu nezaposlenosti.

» Razvijati konkurentan obrazovni kadar, ulaganjem u istraživanje i stručno usavršavanje.

» Osigurati stabilno finansiranje.

» Unaprijediti politiku cjeloživotnog učenja i karijernog savjetovanja.

» Motivisati mlade za aktivno učešće u društvenim aktivnostima koje doprinose unapređenju kvaliteta života u lokalnoj zajednici i širem društvu. “

Odgovor: Prvi predlog glasi “U saradnji sa privredom gdje je to primjenjivo” i prihvaćen je.

Drugi predlog se tiče Zakona o visokom obrazovanju, ne Strategije.

Komentar 4:U **2.4.3 Ustanove visokog obrazovanja - upisna struktura** dat je komentar na: „ I dalje je visok procenat srednjoškolaca koji završavaju stručne škole i nastavljaju studije, što predstavlja značajnu neusaglašenost s konceptom srednjih stručnih škola, budući da je njihova primarna uloga da obezbijede kvalifikovan stručni kadar za tržište rada, sa mogućnostima usavršavanja kroz više obrazovanje.“ I on glasi: „U EU se stručno obrazovanje razvija do doktorata.“

Odgovor: U Crnoj Gori svršeni srednjoškolci srednjih stručnih škola upisuju studije koje nemaju dodirnih tačaka sa smjerom koji je završen tokom školovanja u stručnim školama i nema ih na tržištu rada sa primarnom strukom.

**Komentar 5**: U **2.4.4 Ustanove visokog obrazovanja – registar** i Tabeli 6 dat je komentar da je Fakultet za crnogorski jezik i književnost na Cetinju samostalni državni fakultet.

Odgovor: Predlog je prihvaćen

**Komentar 6:** U **2.6.1 Model studija** dat je komentar**: “**Uskladiti sa novim rješenjijma iz Nacrta o visokom obrazovanju”

Odgovor: Predlog je prihvaćen

**Komentar 7:** U **2.6.1 Model studija** dat je komentar na zaključak**: “**Primjenom modela 3+2+3 sistem visokog obrazovanja u Crnoj Gori je usaglašen sa važećim modelom Bolonjskog procesa. “ “Opisati I stvaranje uslova za dualno obrazovanje u visokom koje se realizuje kroz DUALMON”

Odgovor: Komenatar je prihvaćen. U 4.3.3.5.„Važno je jačati veze ustanova visokog obrazovanja i glavnih ekonomskih aktera na tržištu rada. Univerziteti mogu koristiti veliki broj mehanizama, kao što su: stažiranje studenata, uključivanje studenata i nastavnog osoblja u rad kompanije, kao i uključivanje stručnjaka iz industrije kao gostujućih predavača. Uključivanje obuke u redovne nastavne programe može pomoći da se studenti približe proizvodnom sektoru. Konačno, ustanove mogu razmotriti uspostavljanje programa učenja koji kombinuju periode učenja na fakultetu i redovne prakse u firmi (dualno visoko obrazovanje).“

**Komentar 8:** U **2.6.8.1 Agencija za kontrolu i obezbjeđenje kvaliteta** je dat komentar na: “ AKOKVO je u periodu od septembra 2018. godine do oktobra 2021. godine svoj rad usmjerila na:

- Pripremu podzakonskih akata (pravilnike, standarde, smjernice, poslovnike, imenovanje 200 eksperata) za postupke eksterne evaluacije.

- Eksternu evaluaciju studijskih programa i ustanova visokog obrazovanja u skladu sa Zakonom o visokom obrazovanju (akreditovano je 267 studijskih programa na četiri univerziteta i tri samostalna fakulteta, 9 reakreditacija ustanova visokog obrazovanja i dva programa cjeloživotnog učenja).

- Jačanje kapaciteta kroz međunarodnu saradnju, projekte, obuku zaposlenih i vidljivost.” , I to: “Saradnja sa privredom“

Odgovor: U novom Zakonu o visokom obrazovanju je predviđeno da član Upravnog odbora AKOKVO bude i iz PK

1. **Univerzitet Donja Gorica**

**Komentar 1:** U **2.1 Postignuti rezultati na:** “Ustanove visokog obrazovanja imaju mogućnost da realizuju programe cjeloživotnog učenja kao organizatori obrazovanja odraslih, u skladu sa Zakonom o visokom obrazovanju. Programe cjeloživotnog visokog obrazovanja akredituje Agencija za kontrolu i obezbjeđenje kvaliteta visokog obrazovanja. Univerzitet Crne Gore realizuje dva programa za cjeloživotno učenje, Univerzitet Donja Gorica realizuje pet programa (u organizaciji Centra za strane jezike), Univerzitet Mediteran realizuje sedam programa, Fakultet za crnogorski jezik i književnost realizuje jedan program, Fakultet za biznis i turizam, Budva realizuje jedan program.” dat je komentar: “Sedam programa- pet preko Centra I još dva koja su ove godine akreditovana kod Agencije- ekološki monitoring voda I urbana poljopšriveda”

Odgovor: Komentar je u potpunosti prihvaćen.

**Komentar 2**:U **2.4.5 Ustanove visokog obrazovanja ‒ oblasti studija i broj studenata** u **Tabeli** 7 komentar je da se doda u dio koji se odnosi na Univerzitet Donja Gorica: 4 Prirodne nauke

Odgovor: Predlog je prihvaćen

**Komentar 3**: U **2.4.5 Ustanove visokog obrazovanja ‒ oblasti studija i broj studenata “**Univerzitet Donja Gorica je drugi po veličini sa 2.600 studenata (oko 10% ukupnog broja) na programima iz pet oblasti obrazovanja. Organizovan je sa 12 fakulteta i jednim centrom.” data je primjedba “Šest ako uključimo prirodne nauke”

Odgovor: Predlog je prihvaćen.

**Komentar 4:** Kod **2.6.7 Visoko obrazovanje mladih sa hendikepom** primjedba je da se “sa hendikepom” zamijeni sa “sa invaliditetom”

Odgovor: Predlog je prihvaćen

**Komentar 5**: U **2.6.7 Visoko obrazovanje mladih sa invaliditetom** u dijelu zaključka dat je predlog da se riječ “hendikepom” zamijeni “invaliditeom”

Odgovor: Predlog je prihvaćen

1. **Univerzitet Crne Gore**

**Komentar 1**: U **2.1 Postignuti rezultati** na **“**Erasmus Mundus zajedničke master programe ustanove visokog obrazovanja iz Crne Gore realizuju kroz dva projekta razvoja zajedničkih master programa: Studija za Jugoistočnu Evropu i Studije za Centralnu i Istočnu Evropu, Rusiju i Evroaziju (CEERES, <https://www.gla.ac.uk/postgraduate/erasmusmundus/ceeres/associatepartners/>) i Međunarodni master program u oblasti studija jugoistočne Evrope (EUROSUD, <https://www.southeuropeanstudies.eu/our-partners/associate-partners/> «  data je primjedba :  “Još nije akredeitovan, nemamo formulare za join master degree”

Odgovor: Predlog je prihvaćen

**Komentar 2**: U **2.1 Postignuti rezultati** na “Ustanove visokog obrazovanja imaju mogućnost da realizuju programe cjeloživotnog učenja kao organizatori obrazovanja odraslih, u skladu sa Zakonom o visokom obrazovanju. Programe cjeloživotnog visokog obrazovanja akredituje Agencija za kontrolu i obezbjeđenje lvaliteta visokog obrazovanja. Univerzitet Crne Gore realizuje dva programa za cjeloživotno učenje, Univerzitet Donja Gorica realizuje pet programa (u organizaciji Centra za strane jezike), Univerzitet Mediteran realizuje sedam programa, Fakultet za crnogorski jezik i književnost realizuje jedan program, Fakultet za biznis i turizam, Budva realizuje jedan program. “dat je komentar “UCG nema jos programa CZU”

Odgovor: Predlog je prihvaćen

**Komentar 3**: U **2.6.1 Model studija** na**:**” Zakonom o visokom obrazovanju uveden je model studija 3+2+3 osim za osnovne studije nekih regulisanih profesija koje mogu trajati duže od tri, odnosno četiri godine. Studije se realizuju kao osnovne, master i doktorske studije. “data je primjedba da ne nepotreban dio “odnosno četiri godine”

Odgovor: Predlog je prihvaćen

**Komentar 4**: U **2.6.1 Model studija** na**: ”**Integrisane studije, koje traju 5 godina, imaju obim 300, odnosno 360 ECTS kredita, a njihovim završetkom stiče se akademski naziv master (uz naznaku naučne oblasti). “data je primjedba “Kako 5 godina 360”

Odgovor: Predlog je prihvaćen

1. **Tamara Milić, Direkcija za inkluzivno obrazovanje, MPNKS**

**Komentar 1:** Zaposleni u Direkciji za inkluzivno obrazovanje su mišljenja da treba dodati novo poglavlje: **2.6.7 Visoko obrazovanje mladih sa invaliditetom**

U ostvarivanju misije visokog obrazovanja naglašena je potreba da je ono otvoreno i dostupno za sve, na osnovu stabilnog finansiranja i uspostavljenih profesionalnih servisa. Sagledana je potreba podsticanja kod upisa na studije uz obezbjeđivanje potrebnih uslova. Za lica sa invaliditetom sprovodi se princip afirmativne akcije - Individualni tranzicioni plan 3 (ITP-3) koji se odnosi na prelaz učenika sa smetnjama u razvoju iz srednje škole na fakultet. Urađen i odštampan Vodič za prilagođavanje učenja i učešća studentima. Za dobijanje licence predviđeno je da ustanove obezbijede pristup i boravak lica sa invaliditetom.[[5]](#footnote-5)

Zaključak:

Da bi u svim ciklusima visoko obrazovanje bilo pravično, inkluzivno, kvalitetno i dostupno studentima s invaliditetom, kod realizacije planiranih budućih ciljeva razvoja visokog obrazovanja potebno je da se obezbijede pretpostavke (uslovi, pomagala, pristupačnost, kompetencije kadra) da s jednakim šansama ostvaruju svoje mogućnosti u skladu sa UNCRPD[[6]](#footnote-6).

Odgovor: Predlog je prihvaćen

**Komentar 2**: U **2.10 Karijerno savjetovanje: “**U obrazovanju karijerno savjetovanje je organizovano kroz rad školskih karijernih timova u osnovnim i srednjim školama i kroz rad univerzitetskog karijernog centra u visokom obrazovanju. Za unapređenje karijernog savjetovanja pripremiljeno je niz veoma korisnih publikacije, sprovode se brojna istraživanja u oblasti tržišta rada.” dat je predlog da se dopuni sa:” Za upis studenata s invaliditetom postoji tzv. ITP-3.”

Odgovor: Predlog je prihvaćen

**Komentar 3**: U **3. CILJEVI I INDIKATORI** dat je predlog da se tabela dopuni sa OPERATIVNI CILJ 7:OSTVARIVANJE JEDNAKOSTI, DOSTUPNOSTI, PRAVIČNOSTI INKLUZIVNOG I KVALITETNOG VISOKOG OBRAZOVANJA ZA STUDENTE S INVALIDTETOM

Odgovor: Predlog je u potpunosti prihvaćen

**Komentar 4**: U **4. AKCIONI PLAN I TROŠKOVI** dat je predlog da se doda kod novog operativnog cilja **Aktivnost koja utiče na realizaciju Operativnog cilja 7**

Odgovor: Predlog je prihvaćen.

1. ***UNHCR***

***Komentar 1:*** *U***2.2 Izazovi i preporuke za unapređenje visokog obrazovanja** dat je predlog da se doda : “ Obezbijediti preduslove za inkluzivno visoko obrazovanje za kategorije studenata iz ugroženih grupa (studenti sa posebnim potrebama RE studenti, stranci koji u Crnoj Gori borave u skladu sa zakonom koji reguliše međnarodnu i privremenu zaštitu stranaca)”

Odgovor: Predlog je prihvaćen jer su njegove stavke uvrštene kroz tekst Strategije

**Komentar2**: U **4. AKCIONI PLAN I TROŠKOVI** predlog je da se u 11.3 Zaključivanje bilateralnih i multilateralnih ugovora koji obezbjeđuju mobilnost pri realizaciji Akcionog plana ima u vidu: “Predvidjeti da visokoskolci u Croj Gori ne moraju nužno imati crnogorsko državljanstvo da bi bili kvalifikovani za pragrame razmjene. Stranci koji borave u Crnoj Gori u skladu sa zakonom koji reguliše međunarodnu i privermenu zaštitu stranaca traba da imaju jednake mogućnosti za mobilnost kao i crnogorski državljani koji su na studijskom porgramu u CG.”

Odgovor: Predlog ćemo uzeti u obzir

1. **Udruženje mladih sa hendikepom Crne Gore**

**Komentar 1:** Predlažemo da se dopuni **strateški cilj dokumenta** na način što će se tačka dva, dopuniti na sljedeći način:

* „osigurati punu uključenost i ravnopravne mogućnosti za sve, u skladu s principima slobode, demokratije i ljudskih prava“;

Odgovor: Usvojen je predlog sličnog sadržaja od strane Direkcije za inkluzivno obrazovanje, MPNKS

**Komentar 2**: U poglavlju ***1.2 Usklađenost sa međunarodnim obavezama*** neophodno je dati osvrt usklađenosti Strategije s ratifikovanim međunarodnim dokumentima, kao što su UN konvencije, uključujući svakako Konvenciju UN o pravima osoba s invaliditetom, imajući u vidu da se odredbe člana 24 odnose na obrazovanje, uključujući i visoko.

Odgovor: Usvojen je predlog Direkcije za inkluzivno obrazovanje, MPNKS. Uvedeno je posebno poglavlje **4.3.4.Visoko obrazovanje mladih sa hendikepom**

**Komentar 3:**

U okviru poglavlja ***Analiza stanja*** neophodno je u većoj mjeri osvrnuti se na poziciju studenata s invaliditetom, kako u dijelu postignutih rezultata, tako posebno u segmentu izazova i preporuka za unapređenje jer na osnovu istih treba definisati strateške mjere i aktivnosti u okviru ovog dokumenta.

Odgovor: Usvojen je sličan predlog Direkcije za inkluzivno obrazovanje, MPNKS. Dodat je novi OPERATIVNI CILJ 7 OSTVARIVANJE JEDNAKOSTI, DOSTUPNOSTI, PRAVIČNOSTI INKLUZIVNOG I KVALITETNOG VISOKOG OBRAZOVANJA ZA STUDENTE S INVALIDTETOM; a uz to je razrađena i Aktivnost koja utiče na realizaciju Operativnog cilja 7.

**Komentar 4:**

U okviru *SWOT analize* prijetnja ne može glasiti: „Veće ulaganje u visoko obrazovanje i istraživanje“, „Očuvanje kvaliteta obrazovanja u toku i nakon pandemije“, i „Usklađivanje sa brzim naučnim i tehnološkim razvojem“ jer ovako definisane prijetnje u stvari predstavlja prilike/mogućnosti.

Takođe u istom poglavlju je neophodno dodati i sljedeće dopune:

|  |  |  |  |
| --- | --- | --- | --- |
| **Snage** | **Slabosti** | **Mogućnosti** | **Prijetnje** |
| **Povećan broj studenata s invaliditetom** | **Nedovoljna pristupačnost ustanova visokog obrazovanja, i obrazovnih programa i materijala studentima s invaliditetom** | **Visok procenat zaposlenosti visokoškolaca s invaliditetom u odnosu na one sa završenom srednjom školom.** | **Napuštanje studija zbog neadekvatnih uslova** |

Odgovor: Predlog je odbijen

**Komentar 5:**

U dijelu ***2.4.3 Ustanove visokog obrazovanja - upisna struktura*** smatramo da nedostaju podaci o tome koliko učenika s invaliditetom je upisalo gimnazije, a koliko srednje škole, da bi se nadalje vodili podaci koliko učenika se iz obje grupe škola odlučilo da nastavi dalje školovanje, odnosno da upišu fakultet.

Navedeno, ističemo posebno problamatičnim jer nedostatkom navedenih podataka, nije moguće planirati određena sredstva koja će se ulagati za OSI na novou visokog obrazovanja kada bismo uzeli u obzir bilo koji segment, bilo da se radi o pristupačnosti srednjih škola ili fakuteta, servisa podrške, metoda rada ili nastavnih planova i programa, dakle, sve ono što doprinosi kvalitetnijem obrazovanju na nivou visokog obrazovanja

Odgovor: Predlog je odbijen jer su stavke već usvojene kroz dokument. Uslov da ustanova visokog obrazovanja dobije licencu za rad je da ima osiguranu pristupačnost osobama sa invaliditetom. Dalje, kroz Operativni cilj 7 će se raditi na daljem ostvarivanju jednakosti, dostupnosti, pravičnosti inkluzivnog i kvalitetnog visokog obrazovanja za studente s invaliditetom.

**Komentar 6:**

U dijelu ***2.4.4. Ustanove visokog obrazovanja – registar*** stava smo da je potrebno dodati podatke o pristupačnosti fakulteta na crnogorskim univerzitetima i samostalnim fakultetima, izražene u brojkama ili procentima u odnosu na ukupan broj ustanova. Shodno navedenom, predlažemo da u Strategiji budu podaci o broju/procenat fakulteta koji će biti prilagođeni do 2025.

Odgovor: U prethodnom odgovoru je već rečeno da je uslov da ustanova visokog obrazovanja dobije licencu za rad je da ima osiguranu pristupačnost osobama sa invaliditetom.

**Komentar 7:**

U dijelu ***2.4.5. Ustanove visokog obrazovanja ‒ oblasti studija i broj studenata***nedostaju podaci o broju studenata s invaliditetom na pomenutim ustanovama, izraženi brojčano ili procentualno u odnosu na ukupan broj studenata.

Odgovor: Mišljenja smo da traženom nije mjesto u tabeli koja nabraja univerzitete, studijske programe i njihov broj studentata.

**Komentar 8:**

U dijelu ***2.4.6 Ustanove visokog obrazovanja - Studijski programi i nivoi studija*** ističe se važnost definisanja ishoda učenja kao bi se postigao kvalitet studijskih programa. Uzimajući u obzir navedeno, stava smo da je potrebno navesti neophodnost i obavezu obezbjeđivanja adekvatnih uslova i servisa podrške tokom obrazovanja kao što su: asistencija u nastavi, dostupan prevoz, tumač za znakovni jezik, pristupačna literatura, ali i sredstva i metode učenja, odnosno oprema i metode koja omogućava nesmetano praćenje nastave i provjeru znanja, kako bi student s invaliditetom postigao kvalitetne ishode učenja, odnosno znanja stečena nakon završetka fakulteta. Shodno navedenom, predlažemo da u Strategiji budu definisani servisi podrške koji će biti obezbjeđeni i pristupačni studentima s invaliditetom do 2025.

Odgovor: Mišljenja smo da će se veći dio postići ralizacijom strategije a u zavisnosti od materijalnih sredstava koja nam budu dostupna.

**Komentar 9:**

U dijelu ***2.5.1 Trend nezaposlenosti*** nedostaju podaci o ukupnoj nezaposlenosti OSI na nivou visokog obrazovanja, ali i prije svega stopa zaposlenosti OSI među nastavnim osobljem (u skladu s članom 24 Konvencije). Nesagledavanje podataka i stanja u ovom dijelu za posljedicu ima neobezbjeđivanja adekvatnih uslova kako obrazovanja tako i rada, ali i neusklađenost upisne politike s potrebama tržišta rada, te čestu promjenu radnog mjesta ili napuštanje radnih mjesta u slučaju sticanja invalidnosti tokom rada, umjesto obezbjeđivanja adekvatnih uslova i zadržavanja radnog mjesta (kroz mjere profesionalne rehabilitacije), te samim tim, nedostaju podaci u dijelu *2.5.2. Ponuda slobodnih radnih mjesta* u cilju zapošljavanja većeg broja OSI i njihovog izlaska na tržište rada, što bi u budućnosti doprinijelo njihovoj samostalnosti, kako bi se moglo izvršiti bolje povezivanje poslodavaca i OSI.

Odgovor: Mišljenja smo da tabele ne treba da sadrže takvu vrstu podataka, analiza je vršena za kompletno stanovništvo Crne Gore sa visokim obrazovanjem.

**Komentar 10:**

U dijelu ***2.6.3. Upis na studije*** smatramo da pored navođenja primjene principa afirmativne akcije za OSI, što svakako jeste pozitivna, ali i vrlo opravdana zakonska norma, kvota od 1% koliko je predviđeno prilikom upisa u skladu sa konkursom za upis osnovnih studija treba da bude veća, imajući u vidu da se na osnovu dugogodišnje prakse u radu s OSI dešavalo da više OSI upisuju isti studijski program, zbog ograničenih mogućnosti u izborima studija uslovljenih prethodnom vrstom obrazovanja (obrazovnim profilom – najčešće srednje stručne škole), a da zbog neobezbijeđenih adekvatnih uslova tokom srednje škole ili neadekvatne primjene metoda rada na ovo nivou obrazovanja postižu rezultate koji nijesu konkurentni za upis na fakultet. Dakle, smatramo da ovaj strateški dokument treba dati analitički osvrt na navedeno pitanje i zaključak koji se odnosi na potrebu veće kvote za princip afirmativne akcije.

Odgovor: Predlog je odbijen.

**Komentar 11:**

U dijelu ***2.6.4 Nastava i učenje***izostavljen je osvrt na asistente u nastavi, kao bitan servis podrške za studente s invaliditetom u obavljanju redovnih studentskih obaveza, a koji nažalost nije zakonski definisan, zbog čega njegovo definisanje u strateškom dokumentu kao što je ovaj smatramo neophodnim.

Odgovor: Zbog naglašenog značaja nastave i učenja predviđeno je da : „ustanove ulože napore i da promovišu primjere dobre i inovativne prakse u oblasti učenja usmjerenog na studente“. Na ovaj način je omogućeno da se dodefiniše sve što se bude smatralo neophodnim.

**Komentar 11:**

U dijelu ***2.6.5. Praktična nastava***podrazumijeva praktično rješavanje pripremljenih zadataka u radionicama i labaratorijama, obilazak firmi s nastavnikom u cilju obavljanja radne prakse, smatramo važnim da obavljanje praktične nastave treba prilagoditi u skladu s individualnim zahtjevima studenata s invaliditetom, i ističemo da je potrebno uključiti što veći broj studenata s invaliditetom u ovaj vid nastave/usavršavanja, odnosno sticanja znanja, kako bi stekli što više praktičnog iskustva i unaprijedili svoje kompetencije i znanja.

Odgovor: Slažemo se u potpunosti.

**Komentar 12:**

U dijelu ***2.6.6. Inovativni pristupi*** učenju se navodi da je potrebno modernizovati programske sadržaje, kao i metode rada, pa u tom smislu ističemo da treba voditi računa o tome da oni budu prilagođeni OSI, kako bismo mogli da govorimo o individualizovanom radu sa studentima s invaliditetom. U tom smislu je značajna upotreba asistivne tehnologije.

Odgovor: Nadamo se da ćemo biti u mogućnosti da uključimo u modernizaciju.

**Komentar 13:**

U dijelu ***2.6.7 Visoko obrazovanje mladih sa invaliditetom***smatramo da je potrebno uzeti u obzir sve prethodne stavke koje smo naveli, ali i to da bi za povećanje broja OSI u obrazovnom sistemu i kvalitet i postizanje svrhe inkluzivnog sistema obrazovanja trebalo uzeti u obzir i pravo da OSI polažu predmete ili pohađaju nastavu iz više povezanih studijskih programa – kombinovani nastavni program. Ovo je posebno važno kod osoba koje imaju autizam ili one koje imaju izraženu sklonost ka određenim studijskim programima - zanimanjima kao što je na primjer Umjetnost, Grafički dizajn i sl. Na taj način bi mogli da govorimo o primjeni multidiscimplinarnog pristupa na nivou visokog obrazovanja.

Odgovor: Predlog je djelimično prihvaćen.

**Komentar 14:**

U dijelu ***2.6.8.1 Agencija za kontrolu i obezbjeđenje kvaliteta***važno je napomenuti obavezu provjere uslova za studente s invaliditetom prilikom akreditacije/reakreditacije.

Odgovor: Prilikom licenciranja vrši se provjera.

**Komentar 15:**

U dijelu ***2.6.9. Nastavno osoblje*** stava smo da je potrebno planirati edukaciju nastavnog osoblja o radu sa studentima s invaliditetom: adekvatnom pristupu, komunikaciji, servisima podrške i metodama rada, kako bi studenti tokom obrazovanja mogli da usvajaju što veći obim znanja, ali i da postižu bolje rezultate prilikom polaganja predispitnih i ispitnih obaveza.

Odgovor: Predlog je prihvaćen, realizacija je planirana je kroz Operativni cilj 10.1

**Komentar 16:**

U dijelu ***2.8. Finansiranje*** *navodi* smatramo da je potrebn konstatovati neophodnost izdvojanja određenih sredstva za rekonstrukciju i/li adaptaciju fakultetskih jedinica. Ovo je posebno važno s obzirom na to da je zakonska obaveza od 2008. da objekti u javnoj upotrebi budu pristupačni OSI. U tom smislu, predlažemo da se izdvoji posebna budžetska stavka u okviru koje će biti namijenjen novac za navedene potrebe do 2025.

Odgovor: Predlog je prihvaćen, realizacija je planirana je kroz Operativni cilj 10.3

**Komentar 17:**

U dijelu ***2.10. Karijerno savjetovanje*** smatramo da treba navesti zaključak, te predvidjeti aktivnosti kako bi karijerni savjetnici bili informisani o upotrebi adekvatnih modela pristupa invaliditetu, upotrebi terminologije i uopšte komunikaciji s osobama s invaliditetom.

Odgovor: Predlog je prihvaćen, realizacija je planirana je kroz Operativni cilj 10.2.

1. ¹ Ministarstvo prosvjete, nauke, kulture i sporta. [↑](#footnote-ref-1)
2. ² Savjet za visoko obrazovanje, Savjet za naučnoistraživačku djelatnost. [↑](#footnote-ref-2)
3. ³ Agencija za kontrolu i obezbjeđenje kvaliteta visokog obrazovanja Crne Gore. [↑](#footnote-ref-3)
4. ⁵ STRATEGIJA razvoja visokog obrazovanja u Crnoj Gori (2016-2020), Podgorica, jul 2016. [↑](#footnote-ref-4)
5. ²⁸ Pravilnik o bližim uslovima za osnivanje, obavljanje djelatnosti, postupku licenciranja i načinu vođenja registra ustanova visokog obrazovanja. [↑](#footnote-ref-5)
6. Konvencija Ujedinjenih nacija o pravima osoba sa invaliditetom [↑](#footnote-ref-6)